ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Καλώς ήρθατε στην κουζίνα του Κέντρου Κράτησης της Υπηρεσίας Μετανάστευσης.
Εβδομήντα πέντε κρατούμενες περιμένουν για μάσα.
Πολλές δεν μιλάνε Εγγλέζικα,
αλλά μιλάνε Πειναλέζικα, οπότε σβέλτα.
Η επικεφαλής;
Θα ξεκινήσω εγώ.
-Εσύ ήσουν... -Ναι, ήμουν.
Σ' αυτόν τον ιερό χώρο μαζί σου, Ρέζνικοφ.
Δεν άντεχα μακριά.
Θες να κόψεις;
Θα βοηθήσω. Προφανώς, θέλει δύο άτομα.
Για να δούμε, λοιπόν.
Έχουμε ληγμένα λαχανικά κονσέρβα,
ληγμένο υποκατάστατο κρέατος,
κρεμμύδια που έχουν φυτρώσει και ξεραμένα σκόρδα.
Τουλάχιστον, το ρύζι μοιάζει καλό.
Λόρνα, καθάρισε τα σκόρδα. Αφαίρεσε οτιδήποτε σάπιο.
Κοκαλιάρα, βάλε νερό να βράζει για το ρύζι.
Ξέρω ότι είναι κακά παιδιά, αλλά δεν χρειάζονται περισσότερο φαγητό;
Δεν είμαστε στο Ανηλίκων, γλυκιά μου. Είναι άλλο είδος τιμωρίας.
Ναι, τιμωρία μεταναστών.
"Θες να ζήσεις στις ΗΠΑ;
Είσαι λευκός; Κατά προτίμηση, Δυτικοευρωπαίος ή Αυστραλός;
Όχι; Περίμενε εδώ.
Φάε λίγο μπαγιάτικο ψευτο-κρέας από κατάδικους.
Καλώς ήρθες στην Αμερική!"
Είναι καλύτερα απ' το Έλις Άιλαντ, που τους μπάζουν όλους μέσα.
-Δες τώρα. -Ναι, δες τώρα.
Είσαι εδώ επειδή η οικογένειά σου πέρασε μέσω Έλις Άιλαντ.
Όταν η σκέψη μιας φασιστικής Αμερικής,
μ' ένα κόμμα πίσω από έναν ριζοσπαστικό αυταρχικό,
ήταν αδιανόητη.
Πόσο άλλαξαν οι καιροί!
Εσύ πέρασες από κέντρο κράτησης
όταν ήρθες απ' το Πουέρτο Ρίκο;
Αμερικανίδα είμαι. Το Πουέρτο Ρίκο ανήκει στην Αμερική.
Είναι φτωχό φυλάκιο
με λατινοαμερικάνικη κουζίνα και λιγοστές δουλειές,
αλλά κομμάτι των ΗΠΑ.
Σαν να λέμε, το Μπρονξ.
Πώς τα πάτε εδώ;
Ακολουθούμε πολύ σχολαστική προσέγγιση.
Εντάξει, κοίτα.
Λοιπόν. Κορυφή, εντάξει;
Κάτω μέρος, στη μέση, ξεφλούδισμα.
Εντάξει; Και μετά, κόβεις.
Με τη μύτη προς τα κάτω. Προσπάθησε να μην κλάψεις.
Μη στέκεσαι σαν μπάστακας.
Και βάλε τις κομμένες πατάτες σε νερό να μη μαυρίσουν.
Εντάξει. Καλή ιδέα.
Νίκι, τελείωσέ τα.
Μικρά κομμάτια. Δεν θέλω τεμπελιές.
Εσύ...
Σόταρε τα κρεμμύδια.
Λόρνα, φέρε μου το σκόρδο.
Τι λες τώρα...
Στοιχειωμένες μοιάζουν.
Σαν να είδαν όλες μαζί το Σήμα Κινδύνου.
Είναι κακό που έλπιζα κρυφά να ήταν άντρες;
Είναι κακό που εγώ δεν το έλπιζα;
Μπείτε στη σειρά! Έτοιμο το φαγητό.
Καλή όρεξη.
Γεια σου. Καλή όρεξη.
Ορίστε.
Πρέπει να προχωρήσεις, σε παρακαλώ.
Έλα.
Θεέ μου... Τι κάνετε εσείς εδώ;
Μπλάνκα, τι κάνεις εδώ; Νόμιζα πως θα έβγαινες.
Κι εγώ το ίδιο.
Με πήγαν από δω κι από κει. Ήταν στημένο, λόγω κατηγοριών για την εξέγερση.
Τελείωνε! Πεινάω!
Σκάσε, ξανασμίγω εδώ.
Εντάξει.
Κάτσε. Δεν καταλαβαίνω.
Θα σου εξηγήσω αργότερα, αλλά
θέλω να βρεις τον Ντιάμπλο.
Θεέ μου!
-Θεέ μου! -Θεέ μου!
Συγγνώμη, μην αγγίζεις την κρατούμενη! Τη μετανάστρια, εννοώ.
Πηγαίνετε από κει. Το 'χουμε.
Θεέ μου, ονειρεύομαι; Νόμιζα πως δεν θα σε ξανάβλεπα ποτέ!
-Φωτιές βγάζεις, φιλενάδα. -Εννοείται! Μ' εμένα μιλάς.
Έχεις ιδρώσει, εννοώ!
Είναι σαν αποδυτήρια εδώ μέσα. Χάλι μαύρο.
Δεν φαντάζεσαι. Πρέπει να με βοηθήσεις να βγω.
Τι εννοείς; Να αποδράσεις;
Όχι! Από λάθος είμαι εδώ. Θέλω να βρεις τη μαμά μου.
Ξέρω ότι είναι θυμωμένη, πες, αλλά καίγομαι.
Μαρία Ράμος, Μαϊάμι.
Εντάξει. Μην ανησυχείς.
Κάνεις γραμμές ανάμεσα στα φρύδια.
-Εντάξει. -Εγώ είμαι εδώ. Καλησπέρα, φύλακα Χόπερ.
Είστε χάρμα οφθαλμών, κύριε Καπούτο.
Λέγε με Τζο.
Ναι, φίλε!
Ήξερα πως δεν θ' άντεχε η μπέμπα.
Πότε πρόλαβαν να σε φέρουν, όμως;
Μα να κλείσει το Κουτί; Μιλάμε για ερασιτεχνισμό!
Αν δεν ήμουν εκεί χθες να της σώσω το τομάρι,
θα χόντραινε η φάση.
-Καλά που ήσουν εκεί. -Έτσι;
Και νομίζει ότι με τα νυχτερινά σεμινάρια
από κανέναν κακομοίρη πολίτη θα γίνει εξπέρ στη διεύθυνση φυλακών.
Απίστευτο;
Καθηγητά Καπούτο. Χόπερ.
Θα περάσεις να εκφράσεις τις ανησυχίες σου;
Θα συζητήσουμε τα νέα εκπαιδευτικά προγράμματα.
Ήρθα εθελοντικά,
να στηρίξω τις προσπάθειες να βοηθήσετε.
Σίγουρα, έχεις πολύτιμες απόψεις.
Λέω να γυρίσω πίσω.
Να προσέχει τις κατάδικους κάποιος.
Αν σκεφτείς κάτι, η πόρτα μου είναι ανοιχτή.
Καιρό έχω να σε δω εσένα.
Νόμιζα πως τα παράτησες.
Μπα. Η PolyCon κυριαρχεί σε τρεις κομητείες.
Τα μωρά κοστίζουν.
Θέλουμε να κάνουμε ένα αδερφάκι στον Κινγκ μόλις συνέλθει η Γουάντα.
Έχεις κι εσύ μωρό!
Πόσο τυχερός είσαι που τον βλέπεις κάθε μέρα.
Μου λείπει τόσο πολύ ο τζουτζούκος μου!
Συνέχεια σκέφτομαι πώς είναι, τι κάνει;
Αν και δεν κάνει και πολλά ακόμη.
Κυρίως κοιμάται και παίρνει γρήγορες ανάσες.
Μέσα, έξω.
Ο Κινγκ ρουθουνίζει όταν κοιμάται. Είναι σκέτη γλύκα. Σαν γουρουνάκι.
"Κινγκ".
Απίστευτα πομπώδες όνομα.
Μ' αρέσει που δεν τον είπατε Ντουκ ή Ερλ. Κατευθείαν στην κορυφή.
Βασικά, θα τον βγάζαμε Σκοτ Τζούνιορ,
αλλά με τη στέψη στη γέννα σκέφτηκα "Τι ωραία λέξη",
κι είχε τόσο μεγάλο κεφάλι,
που η στέψη μεγάλωνε όλο και περισσότερο.
Είδα ένα όραμα όταν ξεπετάχτηκε απ' το ρημαγμένο πέρασμα της μητέρας του.
Συγγνώμη.
Δεν έχω μοιραστεί με πολλούς την ιστορία της γέννας.
Σε καταλαβαίνω.
Μετά την επείγουσα καισαρική, προσπάθησα να ανακαθίσω για να δω τι γίνεται
κι είδα ότι ήμουν δεμένη στο τραπέζι.
Δεν θα 'ναι αστεία ιστορία να τη λέω στον Στέρλινγκ κάποτε;
Μου έκαναν μετάγγιση.
Είχα τρομερό πυρετό κι απίστευτα πρησμένο στήθος,
που πονάει αφόρητα,
αλλά τουλάχιστον ήταν εκεί ο Βίνι και το είδε.
Το στήθος με γάλα είναι ένα θαύμα.
Και το γάλα, πολύ γλυκό. Σαν κάψουλα γαλλικής βανίλιας.
Ακριβώς!
Επιτέλους, βρήκε κάποιον
με την ίδια κάψα να μιλάει για μωρά.
Η πατρότητα κυριολεκτικά μεταμορφώνει ορισμένους άντρες.
Ο Ντμίτρι δεν ήταν απ' αυτούς.
Ξαναβρήκα την αγαπημένη μου ντόμπρα Σοβιετική.
Ήθελες μόνο μια ευκαιρία να διατάζεις με μια τρυπητή κουτάλα.
Νιώθω όμορφα που κάνω κάτι στο οποίο είμαι καλή.
Ο άνθρωπος χρειάζεται σκοπό.
Άκου το σχέδιό μου.
Θα δανειστώ ένα κινητό, όπως πρέπει να κάνεις κι εσύ...
Δεν θέλω να με πιάσουν με λαθραία. Βγαίνω το καλοκαίρι.
Δεν είναι τρομερό. Δανείζομαι όλη την ώρα της Ζιρκόνια για να διαβάζω τα ζώδια.
Εγώ θα βρω τη μαμά της Μαρίτσα κι εσύ θα ψάξεις τον Ντιάμπλο.
Θα τα κάνω όλα νόμιμα.
Θα πάρω τους γιους μου απ' τα τηλέφωνα της φυλακής
και θα τους πω να τον ψάξουν στο κομπιούτερ,
οπότε δεν θα παραβιάζω κανόνες.
Τι κάθεσαι και λες τώρα;
Είναι παγιδευμένες, εντάξει; Είμαστε η μόνη τους ελπίδα.
Έχουμε αποστολή να βοηθήσουμε. Είμαστε ο Όμπι-Ουάν τους.
Μωρό μου, δεν είμαι Τζεντάι.
Στους γιους μου πρέπει να γυρίσω.
Έχετε δει τη βαλίτσα μου;
Πού είστε;
Πού είστε, αγάπες μου;
Πού μπορεί να είναι;
Δεν είστε στην ντουλάπα!
Μαμά;
Έχεις δει κανένα παιδάκι εδώ γύρω;
Παιδάκι; Τι παιδάκι;
Όταν σας βρω,
θα σας κάνω μια μεγάλη...
αγκαλιά!
Τι έπαθες, αγάπη μου;
Δεν θέλει να φύγεις.
Έλα μου δω.
Θα τα πούμε λίγο.
Θα το βγάλουμε αυτό από δω
και θα κάνουμε χώρο για τη μαμά. Κάντε πιο κει.
Εντάξει.
Κοίτα.
Ούτε εγώ θέλω να φύγω.
Τότε, γιατί φεύγεις;
Το συζητήσαμε. Δεν βρίσκω δουλειά εδώ.
Στη Νέα Υόρκη, θα δουλέψω σκληρά και θα μαζέψω χρήματα.
Θα έχουμε το δικό μας διαμέρισμα, θα πηγαίνετε σε καλά σχολεία
και η ζωή μας θα είναι καλύτερη.
Και ξέρετε κάτι; Δεν θα κοιμόμαστε όλοι στο ίδιο κρεβάτι.
Εμένα μ' αρέσει που κοιμόμαστε όλοι στο ίδιο κρεβάτι.
Εμένα όχι. Όλο με κλοτσάς.
Επειδή με γρατζουνάνε τα νύχια στα πόδια σου!
Στη Νέα Υόρκη, θα σας αγοράσω κουκέτα.
-Αλήθεια; -Εγώ θέλω το πάνω κρεβάτι.
Είδες; Θα είναι τέλεια!
Θα μείνουμε χώρια μόνο για λίγο.
Και μετά, θα είμαστε πάλι μαζί.
Εντάξει;
Ξέρω ότι είναι δύσκολο να καταλάβετε,
αλλά όλα αυτά τα κάνω για σας.
Ποτέ μα ποτέ δεν θα σας άφηνα,
αν δεν αναγκαζόμουν να το κάνω.
Ορίστε.
-Σκίζεις. -Ευχαριστώ.
ΒΙΟΛΟΓΙΚΟΣ ΚΙΝΔΥΝΟΣ
Διάολε!
Δεν το ευθυγράμμισες.
Όταν σου έδειχνε η Σάρον, δεν είπε ν' ακούς και Pearl Jam.
Γενικώς, όχι μουσική; Ή συγκεκριμένα την ξεπερασμένη γκραντζ;
Ίσως δεν σου φαίνεται σημαντική δουλειά, αλλά η λογιστική αφορά στην ακρίβεια.
Όχι μουσική.
-Το μυαλό σου στη δουλειά σου. -Έγινε.
Μυαλό στη δουλειά.
ΑΠΑΓΟΡΕΥΕΤΑΙ Η ΕΙΣΟΔΟΣ
Περιμένω 15 λεπτά. Δεν πρέπει να με πιάσουν εδώ.
Συγγνώμη.
Αναγκάστηκα ν' ακούσω την ιστορία του Λούστσεκ για τον τύπο με τα δύο πέη.
Επιτέλους έφτιαξα το αμάξι μου, όμως,
οπότε, δόξα στον Χριστούλη, δεν θα ξανάρθω μαζί του.
Νομίζει ότι αν βάζει όλο Huey Lewis & The News, θα τον πιπώσω.
Έχει μόνο ένα, υποθέτω.
Δεν ήρθα να μάθω τα ερωτικά σου.
Τι;
-Εσύ το ανέφερες. -Επειδή είναι αηδία.
Είπα πως θα καταλάβαινες.
Τέλος πάντων.
Δεν έχεις και...
Σωστά.
Τελευταία φορά, έτσι;
Πάει πολύ καλά. Βλέπεις;
Έχεις κι εσύ τα τυχερά σου.
Αυτό δεν είναι τυχερό,
αλλά το κινητό που ζήτησα, με λεφτά που έβγαλα ρισκάροντας.
Δεν σταματάμε μέχρι να το πω εγώ.
Και να πάρεις μια θήκη.
Τέλεια. Θα πάρω απ' το πρατήριο.
Δεν νομίζω ότι πουλάει...
Αστείο.
Πολύ αστείο.
Την ίδια ώρα αύριο;
-Δεν τα δίπλωσες; -Τι διαφορά έχει;
Με το δίπλωμα, από μπερδεμένο μονόφυλλο
γίνεται δελεαστικό φυλλάδιο που προσελκύει κόσμο στα προγράμματα.
Στάσου να μπω στη μηχανή του χρόνου και το τακτοποιώ αμέσως.
Ή μπορείς να κάτσεις εκεί και να το κάνεις στο παρόν.
Δουλεύει αυτό;
Ναι, έτοιμο είναι.
Πάτα αυτό το κουμπί για ν' ακουστείς, και με το μαλακό τα διχειλικά σου.
"Τα διχειλικά μου";
Απομακρύνσου απ' το μικρόφωνο και χαλάρωσε.
Καλημέρα, ένοικοι του Λίτσφιλντ.
Εδώ Γουόρντ, με μια ειδική...
Μια πολύ σημαντική...
Χαλάρωσε.
...ανακοίνωση.
Έχω τη χαρά να σας πω
για αρκετά νέα εκπαιδευτικά προγράμματα που παρέχουμε πλέον.
Όσες λάβουν μέρος στα προγράμματα,
θα είναι υποψήφιες για ξεχωριστά προνόμια, όπως επιπλέον χρόνο προαυλισμού.
Ελπίζουμε, όμως, ότι το πραγματικό κίνητρο θα είναι η ευκαιρία για προσωπική εξέλιξη.
Σας ενθαρρύνω να διαβάσετε τα φυλλάδια που διανέμονται και να δηλώσετε συμμετοχή.
Ποτέ δεν ξέρετε για τι είστε ικανές, αν δεν δοκιμάσετε.
Σκέφτηκες ποτέ ότι είναι πιο πολύς κόπος ν' αποφύγεις κάτι παρά να το κάνεις;
Όχι.
Πάρτε ένα φυλλάδιο όλες.
Ένα φύλλο χαρτί είναι.
Το διπλώνεις μόνη σου.
Γεια. Μήπως θες να μάθεις και ν' αναπτυχθείς μαζί μου;
Να τζάσουμε λίγο από Φλόριντα;
Τελείωσε το κίκμπολ και τρώγομαι με τα ρούχα μου
συνέχεια κλεισμένη εδώ μέσα.
Μ' ακούς;
Τι γράφεις, τέλος πάντων;
Καμιά νέα σέξι, παλαβιάρικη διαστημική ιστορία;
Όχι. Αυτή είναι η αλήθεια.
Διότι η αλήθεια...
δεν είναι η αλήθεια.
Και δεν το συζητώ, γιατί μου χαλάει την ενέργεια να γράψω.
Εντάξει.
Βλέπεις;
Μου 'φυγε η όρεξη να γράψω.
Χρειάζομαι ησυχία.
-Σιγά! -Συγγνώμη.
Σε φάση συγγραφής. Ή μη συγγραφής. Δεν σε είδα.
Βασικά...
θα μπορούσες ν' απαντήσεις μερικές ερωτήσεις
που θα μ' έκαναν να θέλω να γράψω.
-Αυτό θα ήταν πολύ... -Έλεος.
Είναι σημαντικό. Για να τα βρείτε με την Τέιστι.
Σταμάτα!
Ό,τι έγινε, έγινε.
Δεν έχει νόημα να το σκέφτομαι ή να το συζητώ μαζί σου.
Δεν διορθώνεται, γι' αυτό ξεκόλλα.
Καλός διάλογος. Θα τον προσθέσω.
Ρε συ Μπερλίν.
Οι φύλακες δεν ασχολούνται με την τρέλα εδώ,
αλλά μήπως το παρακάνεις;
Πού θα κάτσω εγώ;
Σοβαρά, χρειάζεσαι 27 άδεια κυπελλάκια πουτίγκας;
Δεν θα 'πρεπε να τρως εδώ μέσα. Είναι ανθυγιεινό.
Βλέπεις;
Καλημέρα, κυρίες. Πήρατε τα φυλλάδια, βλέπω.
Καμιά ερώτηση για τα προγράμματα;
Το μάθημα πεζής ποίησης θα 'χει πολλή πλάκα.
Βασικά, εγώ έχω μια ερώτηση.
Ποια ακριβώς είναι τα κίνητρα; Δεν αναφέρονται στο φυλλάδιο.
Θέλω συζυγικές επισκέψεις.
Θα βγαίνετε απ' την πτέρυγα.
Θα κάνετε κάτι εποικοδομητικό με τον χρόνο σας.
Είστε που είστε εδώ, δουλέψτε τον εαυτό σας.
Ετοιμαστείτε για τη ζωή μετά.
Ξέρεις ότι μπορούσα να μεταγάγω εσένα αντί της Μέρφι;
Γιατί δεν το 'κανες;
Απορρίφθηκε η έφεσή σου, έμαθα.
Ναι.
Λυπάμαι.
Ο κος Καπούτο είπε ότι στην εξέγερση
ζήτησες την επαναφορά του προγράμματος για απολυτήριο.
Έχεις δίκιο.
Θέλω να κάνω διαφορετική τη φυλακή.
Ώστε οι άνθρωποι να νιώθουν άνθρωποι εδώ μέσα.
Μην παριστάνεις ότι τα νέα προγράμματά σου έχουν σχέση μ' εμένα ή την εξέγερση.
Τέιστι,
μπορώ να υλοποιήσω αυτό που ήθελες.
Και τώρα, δηλαδή;
Θα τεμπελιάζεις όλη μέρα, μέχρι να πεθάνεις;
Καλύτερα να φύγεις μόνη σου.
Τέιστι, δεν είσαι εσύ αυτή.
Πρέπει να βρεις τρόπο να ζεις εδώ μέσα.
Όχι, δεν πρέπει.
Προσπαθώ να βρω τρόπο να σ' το κάνω καλύτερο.
-Να το κάνω... -Αν ήθελα κήρυγμα,
θα είχα δηλώσει συμμετοχή σ' ένα απ' τα ηλίθια σεμινάριά σου.
Γεια σου, αγάπη μου. Τι όμορφη έκπληξη!
Σε περίμενα την επόμενη εβδομάδα.
Όμορφη είσαι.
Θα ήθελα να γίνω κούκλα για σένα, αλλά δεν είμαι.
Ταλαιπωρημένος φαίνεσαι κι εσύ. Σακούλες έχεις κάτω απ' τα μάτια;
Δεν κοιμήθηκα χθες βράδυ.
Γλυκέ μου, είσαι τόσο καλός μπαμπάκας.
Του διαβάζεις κάθε βράδυ;
Του λες ότι τον αγαπώ;
Τι κάνει ο μικρός μας μούτσι-μούτσι;
Λόρνα, άκου.
Έχω άσχημα νέα.
Ο Στέρλινγκ...
Οι πνεύμονές του... Έπαθε...
Έπαθε πνευμονία.
Όχι!
Μα τον φροντίζουν και του δίνουν αντιβιοτικά.
Ναι, αλλά δεν έκαναν τίποτα.
Και τι θα κάνουν τώρα; Θα 'πρεπε να είσαι μαζί του.
Σίγουρα θα μου έδιναν άδεια,
-γιατί θα 'ναι πολύ άρρωστος. -Λόρνα, έκαναν τα πάντα.
-Με χρειάζεται. Η μητέρα του είμαι. -Είχε αναπνευστήρα
κι έναν σωρό σωληνάκια,
και τόσους πολλούς γιατρούς, που δεν τον έβλεπα καν.
Και μετά, μ' άφησαν να τον πάρω αγκαλιά πολλή ώρα, αλλά...
τον χάσαμε.
Τον χάσαμε.
Παρακαλώ;
Γεια σας. Η Μαρία Ράμος;
Ναι, ποιος είναι;
Είμαι η Μαρισόλ.
Όχι από εισπρακτική ή τηλεπωλήσεις.
Τηλεφωνώ για τη Μαρίτσα Ράμος. Τη γνωρίζετε;
Εμπρός;
Ρε γαμώτο!
Ο αριθμός που...
Θεέ μου.
Εμπρός;
-Ξέρετε τη Μαρίτσα Ράμος; -Ναι.
Αλήθεια; Θεέ μου. Είστε η Μαρία Ράμος, η μαμά της;
Ναι. Τι συμβαίνει;
Είμαι η κολλητή της, η Κοκαλιάρα.
Ξέρω ότι δεν της μιλούσατε όταν βγήκε, αλλά είναι επείγον, γι' αυτό...
Είναι καλά;
Όχι. Είναι σε φυλακή μεταναστών επειδή δεν έχει ταυτότητα.
Θέλει το πιστοποιητικό γέννησης για την υπηκοότητα.
Δεν το έχω.
Μπορείτε να πάτε στο ληξιαρχείο να πάρετε ένα αντίγραφο;
Όχι, εννοώ ότι δεν υπάρχει καν.
Δεν γεννήθηκε εδώ.
Έχω μια συνάντηση μακριά, οπότε τα λέμε αύριο.
-Καλή επιτυχία! -Γεια, κε Τσάπμαν.
Περίμενε. Να σε ρωτήσω κάτι;
Η μαμά το 'χει με τα Bitmoji!
Είναι αλλόκοτο πόσο πολύ της μοιάζει.
Εγώ της το έμαθα.
Τώρα έχω για σύζυγο ένα χαρωπό μιμίδιο.
Να πάρω άδεια την Παρασκευή το απόγευμα για να πάω να δω την Άλεξ;
Δεν θα μείνει πίσω το σκανάρισμα.
Δικαιούσαι άδεια μετά από 90 ημέρες, όπως όλοι οι άλλοι.
Θα δουλέψω όλο το Σάββατο.
Όχι, Πάιπερ. Δεν θα έχεις ειδική μεταχείριση.
-Έφυγε; -Ναι.
Ελεύθερο το πεδίο.
Έχετε δει το βίντεο με τις μαϊμούδες οδηγούς;
Τρελαίνομαι! Περιμένετέ με!
Πάτα "παράλειψη".
-Κυρίες; -Γιατί όχι; Μεσοβδόμαδο είναι.
-Ορίστε. -Ευχαριστώ.
Δείτε! Θα πιάσει τον πισινό του σκύλου.
Να το!
Πάιπερ, το 'χεις δει αυτό;
Θες λίγο;
Ευχαριστώ, δεν μπορώ.
Συγγνώμη. Νηφάλια;
Όχι. Βασικά, προς το παρόν.
Ίσως είναι έγκυος.
-Μυρίζει αγάπη. -Φέρνω πιάτα.
Όχι, δεν θα φάμε ακόμη. Για τη Χέδερ είναι.
Γυρνά Παρασκευή από άδεια μητρότητας.
Θυμάστε που έκανε διαβήτη κύησης;
Είπα να φάμε όλες ελεύθερα τότε και να πάθουμε κανονικό διαβήτη.
Γιατί δεν την παίρνεις την Παρασκευή, φρέσκια;
Είχαν έκπτωση 10% λόγω Τετάρτης.
Σαν τον παγωμένο λάτε. Μια χαρά θα 'ναι.
Λέω να την κάνω σιγά-σιγά.
-Ναι. -Πήγε 3:30 κιόλας.
Μπορείς να φύγεις κι εσύ μαζί μας.
Θα το ήθελα, αλλά δεν μπορώ.
Δεν κρίνω.
Φυσικά, δεν θα πω τίποτα.
Απλώς δοκιμάζω έναν νέο τρόπο ζωής.
Μπράβο σου.
Την πειθαρχία σου να 'χα, και θα μου κούμπωνε κάνα φερμουάρ.
-Γεια και χαρά, κορίτσια! -Γεια.
Να 'ναι καλά η ελαστική μέση στα ρούχα!
Γεια σας και χαρά σας. Τι λέει; Κι αέρα στα πανιά σας.
Ακόμη και μια ροζουλί θέλει να σκεφτεί στη φυλακή.
Απλώς θα κάνουμε ρίμες μόνο; Εγώ το βλέπω σαν χαμένο χρόνο.
Μόλις το 'κανες.
Η πεζή ποίηση είναι παλιά μορφή τέχνης.
Ναι, γιατί είναι ομιλία.
Δοκίμασέ το. Κλείσε τα μάτια.
Αφέσου ελεύθερη.
Γλίστρα, ταξίδεψε, κάνε τούμπες στο όνειρο, στη συνειδησιακή ροή.
Τι βλέπεις;
Σκοτάδι. Λαμπερά σημεία. Σαν ζελεδάκια.
Θα σε σταματήσω. Αυτό που πρέπει να κάνεις είναι...
Όχι αυτό.
Τα βλέπω. Ζελεδάκια.
Περπάτα. Φύγε μακριά. Φύγε όπως δεν έφυγε η Ρόζα Παρκς.
Ένα για την αξιόπιστη πελάτισσα.
Όμορφα. Ευχαριστώ.
Τουαλέτα επισκεπτών.
Μα αν χώριζα, θα έκανα πατώματα.
Δεν είπα ν' αργείς.
-Έχεις ραντεβού; -Για να πάρω σφουγγαρίστρα;
Δεν είσαι στην καθαριότητα,
ούτε γνωστή πελάτισσα της μυστικής επιχείρησης.
Μπορώ να σου πω;
Όλα καλά. Είναι εντάξει.
Ιδιαιτέρως;
Πέρνα στο γραφείο μου.
Θέλω να έχω οπτική επαφή. Δεν ακούω. Εκτός από ήχους διαμάχης.
Τι τρέχει;
Έμαθα για τον Μπαμπάκα.
Και θέλω απ' αυτό που 'χεις, για να ξεκάνω κάποια.
Αν θες να την ξεκάνεις με άλατα μπάνιου,
θα πάρεις άδεια από μένα.
Αυτό δεν κάνω;
Ναι, σωστά.
Ευχαριστώ. Για ποια είναι, λοιπόν;
Καλύτερα να μην ξέρεις.
Αυτό είναι προσβλητικό.
Αν δεν ξέρω, δεν παίρνεις.
Για μένα είναι.
Το ξέρω, αλλά για ποια;
Για μένα είναι.
Γαμώτο.
Γιατί να το κάνεις αυτό;
Μην κάνεις σαν να μην το σκέφτεσαι κι εσύ.
Κάθε βράδυ που 'σαι μόνη εδώ.
Μπα. Γιατί όταν σκέφτεσαι μαλακίες, σε χαλάνε.
Ορίστε.
Θα σε κάνει να νιώσεις καλά μες στο χάλι.
Όχι, φίλε.
Δεν θες ναρκωτικά; Αλλά τα θέλεις.
Είναι κάθε βράδυ για την υπόλοιπη ζωή σου.
Να κοιτάς το ίδιο γαμημένο σκοτάδι στο ίδιο γαμημένο κουτί.
Είναι 20.000 βράδια!
Τα υπολόγισες;
Μ' ακούς καθόλου;
Δεν θα τη βγάλω με την πρέζα.
Κάθε μέρα που είμαι εδώ, κερδίζουν.
Δεν κερδίζουν αν αυτοκτονήσεις;
Όχι. Με θέλουν ζωντανή για να μείνω εδώ.
Δεν νιώθεις πόσο αρρωστημένο είναι;
Αν δεν είμαι ζωντανή, όμως, δεν είμαι στη φυλακή.
Μόνο έτσι μπορώ κάπως να ελέγξω τη ζωή μου.
Αν το κάνεις, τέλος η ζωή.
Ψυχολόγος είσαι ή ντίλερ;
-Ντίλερ. -Ωραία.
-Και θα πληρώσεις όπως όλες εδώ. -Πόσα;
Ένα χιλιάρικο.
Πλάκα κάνεις;
Νόμιζα πως εσύ θα καταλάβαινες.
Άλλη μια υπερβολική δόση
και θα μπάζω πιο δύσκολα τα ναρκωτικά.
Ξέρεις πόσο καιρό θα κάνω να μαζέψω τόσα λεφτά;
Έχεις κάπου να πας;
Δεν τρέχει τίποτα.
Αυτά είναι για το αερόστατό σου από παπιέ μασέ;
Θα τα κάνω κομματάκια για ν' αφρατέψω το μαξιλάρι μου.
Μόνο γι' αυτό κάνουν.
Γυρνάς λίγο;
"Η Τέχνη της Πεζής Ποίησης".
Τέχνη και κολοκύθια.
"Εθισμένη στο Βελονάκι".
"Αποκαταστατική Δικαιοσύνη: Συμφιλίωση με το Παρελθόν Σας".
Ας κάνουμε έναν κύκλο να κλαίμε τη μοίρα μας!
Δηλαδή, δεν μετανιώνεις για τίποτα εσύ;
Ό,τι έγινε, έγινε.
Το παρελθόν δεν γυρνά πίσω,
όπως κι οι κουράδες που πήρε το νερό.
Αρκεί να μη βουλώσει η λεκάνη.
Ίσως δεν γυρνάει πίσω, αλλά...
αν θες να...
επανορθώσεις;
Να συμφιλιωθείς; Δεν υπάρχει αυτό.
Έλεος! Κάτι πρέπει να κάνουμε με τις κατσαρίδες!
Μην τις φοβάσαι τόσο πολύ.
Είναι γερά σκαριά. Εργατικές.
Κι αν χρειαστεί, δεν διστάζουν να φάνε το είδος τους.
Εσύ κι εγώ ξέρουμε απ' αυτά.
Τι ξέρουμε για τον εαυτό μας;
Η αποκαταστατική δικαιοσύνη βοηθά να καταλάβουμε γιατί κάναμε ό,τι κάναμε.
Μας βοηθά να νιώσουμε τις συνέπειες των πράξεών μας
στα άτομα που ίσως βλάψαμε. Σε αυτό...
Μ' αρέσει το "Δεν είσαι το έγκλημά σου".
Το έγκλημά σου είναι κομμάτι σου.
Σε αυτό το σεμινάριο, θα αναλάβουμε την ευθύνη των πράξεών μας.
Θα 'ρχόμαστε εδώ να νιώθουμε άσχημα για την πάρτη μας.
Μπορείς να αναλάβεις την ευθύνη και να μη νιώθεις άσχημα με τον εαυτό σου.
Μερικές φορές, κάνω πράγματα που στενοχωρούν τη σύντροφό μου.
-Σαν τι; -Πολύ κακός...
Ξέχασα τα γενέθλιά της,
επειδή δεν ήξερα καν πότε ήταν και τη βλέπω κάπως σαν αθάνατη,
όχι σαν άνθρωπο που θα 'χε γενέθλια.
Αυτό, όμως, τη στενοχώρησε.
Και δεν σκόπευα να κάνω κακό, αλλά έκανα.
Μπορώ ν' αναλάβω την ευθύνη,
αλλά και να μου τη χαρίσω, γιατί όλοι κάνουμε μαλακίες.
Γι' αυτό είσαι εδώ;
Έκανες μαλακία;
Εσύ δεν είσαι ο διευθυντής που έχασε τον έλεγχο;
Είμαι εδώ επειδή είχα μια σειρά από εμπειρίες στο Λίτσφιλντ,
οι οποίες ελπίζω να με κάνουν καλό στη διευκόλυνση.
Είμαστε μαζί στο ταξίδι.
Πώς να ταξιδέψουμε μαζί με κάποιον που μας έβλαψε;
Σκοπίμως.
Ονόματι Μπεθ.
Υποθετικώς, πρέπει να αποδεχτεί την ενοχή της
και να δει αν υπάρχει τρόπος να επανορθώσει.
Εδώ είναι το τέλειο μέρος.
Αυτό, όμως, θα το συζητήσουμε εκτενέστερα... Στην έκτη βδομάδα, νομίζω.
Στην έβδομη εβδομάδα γράφει ότι συναντάμε τα θύματα.
Έρχονται να μας δουν;
Δεν γίνεται σε κάθε υπόθεση.
Όπως στης Μπεθ.
Γιατί σκότωσε τα παιδιά της, άρα είναι νεκρά.
Ας μην προτρέχουμε.
Ας δούμε τις διαφορές
αποκαταστατικής και ποινικής δικαιοσύνης.
Είναι στη σελίδα τρία του ντοσιέ.
Κυρία Ντόγκετ, θέλετε να ξεκινήσετε;
Εντάξει.
"Η ποινική δικαιοσύνη παίρνει τιμωρητικό και αντανιστικό..."
Νομίζω πως λέει "ανταγωνιστικό".
Σοβαρά; Εγώ νομίζω πως είναι καλύτερα να διαβάσεις εσύ.
"Η ποινική δικαιοσύνη παίρνει τιμωρητικό..."
-Κανένα νέο; -Προσπάθησα ξανά. Δεν απαντάνε.
Δεν τους πετυχαίνω με τα σχολεία,
το ποδόσφαιρο του Χούλιο, τις φυσικοθεραπείες του Μπένι.
Το παλεύουν, όμως.
Κάνει τηλεφωνήματα κι η Λούρντες.
-Βρήκε τη μαμά; -Ναι, αλλά...
Κλειστό το παράθυρο μέχρι το σερβίρισμα.
Συνωστίζονται.
Όχι συναθροίσεις. Κάντε πίσω!
Η Μορέλο λείπει. Θέλουμε βοήθεια. Δούλευαν μαζί μου παλιά.
Θα σου δώσω μία,
αλλά δεν θα πληρωθεί.
Απ' ό,τι ξέρω, δεν δουλεύουν αν δεν κερδίσουν κάτι.
Κλασικά.
-Πήγαινε. -Πάω εγώ.
Παρακαλώ.
Πού είναι η Μορέλο; Και μην πεις ότι προτιμά τις λεκάνες.
Στο αναρρωτήριο, είπε η κοκκινομάλλα. Ρώτησα γιατί, είπε "Οξεία κάτσε καλά".
Άκουσα ότι σου σπάνε το δάχτυλο του ποδιού για να το φτιάξουν. Η καημένη.
Όχι, εσύ λες το κότσι.
Εγώ είπα "κάτσε καλά", "μην ανακατεύεσαι".
Πρόσεχε το κοτόπουλο...
Γεια. Θα με σερβίρεις τώρα;
Ναι. Θα το ήθελα.
Να σε σερβίρω.
Τα στήθη!
Τη βρήκες; Είσαι η ηρωίδα μου!
Ξέρεις κάτι; Αυτή η πατάτα μάλλον ήρθε από Καναδά
ή Ιρλανδία ή άλλη χώρα και δεν νοιάζεται κανείς.
Κανείς δεν λέει "Στείλτε τη στον Καναδά όπου δεν ξέρει κανέναν,
επειδή δεν έχει πιστοποιητικό". Αυτό θα ήταν τελείως χαζό
και θα πήγαινε στράφι μια έξυπνη, σέξι, αστεία, κολλητούλα πατάτα.
Για κάτσε.
Είμαι η πατάτα;
Γιατί είναι τόσο σημαντικό ένα χαρτί; Γιατί να λέει αυτό ότι είσαι Αμερικανίδα
κι όχι το ότι ξέρεις απ' έξω το "TiK ToK"
ή ότι κάνεις ανταύγειες που σε κάνουν σέξι κι όχι σαν τσούλα απ' το Τζέρσεϊ;
Δεν θέλω να σε ξαναχάσω!
Πήγαινε στο παράθυρο να βοηθήσεις.
Τι γίνεται; Πες μου.
Γεννήθηκες στην Κολομβία
και θα είναι δυσκολότερο να βγεις από δω.
Πώς;
Μου είπε ψέματα;
Μα δεν έχω ζήσει ποτέ αλλού.
Ναι, φυσικά μου είπε ψέματα,
γιατί είναι μια ψεύτρα, εγωίστρια καργιόλα.
Προσπαθούσε να γλυτώσει από κάτι τρομερό,
για να ζήσεις καλύτερα.
Όποια λάθη κι αν έκανε,
σίγουρα έβαλε τα δυνατά της.
Τι σκατά ξέρεις εσύ;
Γεια!
-Τελείωσες; -Ναι.
Πολλή ζέστη έχει. Έλεγα να το ρίξουμε έξω και να πάρουμε ταξί σήμερα.
Ναι, ας πάρουμε ταξί.
Ωραία. Να μην περπατάς με τέτοια ζέστη.
Δίκιο έχεις.
Δεν περνάμε από εκείνο το ταϊλανδέζικο με το φοβερό μασάζ στους ώμους;
Τι έγινε; Κάνα ξυστό κέρδισες;
Κάτι καλύτερο.
Θέλω να με βγάλεις μια φωτογραφία.
Θέλω να θυμάμαι αυτήν την ημέρα.
-Φωτογραφία; -Ναι.
Εντάξει.
Φαίνεται η ταμπέλα, όμως;
-Εντάξει; -Ναι.
-Εκείνη η ταμπέλα; -Ναι. Πώς είναι;
Μισό λεπτό. Για να δούμε.
-Να φαίνεται η ταμπέλα. -Ναι, τη βλέπω.
Ωραία! Ευχαριστώ.
-Μάντεψε. -Τι;
Από δω το μαγαζί μου.
Ο κύριος Τζορτζ βγαίνει στη σύνταξη και μ' έκανε συνιδιοκτήτρια.
Δηλαδή, σου χαρίζει ένα τμήμα της επιχείρησής του;
Δεν καταλαβαίνω.
Όχι. Αγοράζω το μισό τώρα και κάποια στιγμή, παίρνω και το υπόλοιπο.
Μα αυτό θα κοστίζει χιλιάδες δολάρια. Δεν έχεις τόσα λεφτά.
Θα δώσω όσα έχω μαζέψει
κι είπε ότι θα πληρώνω τα υπόλοιπα απ' τον μισθό μου.
Νόμιζα πως εκείνα τα λεφτά τα φυλούσες για ένα διαμέρισμα.
Και τα κορίτσια;
Θα καθυστερήσω, αλλά θα βρω διαμέρισμα σε καλύτερη γειτονιά.
Χωρίς παρεξήγηση.
Έχει καλό κόσμο στη γειτονιά μου. Δουλευταράδες!
Το ξέρω, κι εγώ εκεί μένω. Δεν κάνει για τα παιδιά, όμως.
Τώρα μπορώ να νοικιάσω σπίτι σε μια πολύ ασφαλή γειτονιά με εξαιρετικό σχολείο.
Αυτό δεν θα γίνει αμέσως, Γκλόρια.
Θα πάρει άλλον έναν χρόνο. Ή πόσο, δύο, τρία χρόνια; Πόσο ακόμη;
Τα παιδιά δεν καταλαβαίνουν από "ασφαλείς γειτονιές" ή "εξαιρετικά σχολεία".
Θέλουν τη μαμά τους.
Τι να με κάνουν, αν δεν τους δώσω μια καλύτερη ζωή;
Νόμιζα πως θα χαιρόσουν για μένα.
Δεν πρέπει ν' αποφασίσεις τώρα.
Γιατί όχι;
Ταξί!
Γιατί όχι; Επειδή είμαι έγκυος;
Ναι, επειδή είσαι έγκυος!
Κι επειδή βρήκες άλλον έναν άντρα που δεν έμεινε
-να ζήσει τα παιδιά του! -Εγώ φταίω;
Θα έρθεις;
Πρέπει να κάτσεις λίγο.
Θα περπατήσω.
Ξέρω το καλύτερο για μένα.
Και για την οικογένειά μου.
Παρακαλώ;
Γεια, γυναικούλα μου.
Άλεξ! Πώς μου τηλεφωνείς; Όλα καλά;
Ναι, μια χαρά. Στο κελί μου είμαι.
Δεν μ' ακούει κανείς κι η Κριτς κοιμάται ξερή.
Ώστε έχεις κινητό;
Ναι, έχω κινητό.
Για να σου μιλάω χωρίς ν' ακούει κανείς.
Άλεξ.
Δεν θύμωσα.
Ειλικρινά, ανησυχώ τρομερά.
Θα τα φαντάζομαι, όμως, πολύ χειρότερα απ' ό,τι είναι.
Απ' το να πουλάω ηρωίνη για τον Χέλμαν;
-Αστειεύεσαι; -Θα 'θελα.
Το καλό είναι ότι δεν το κάνω πια.
Εντάξει, ναι.
Είναι καταπληκτικό που δεν πουλάς ηρωίνη πια.
Με γλύτωσε η ΜακΚάλοχ, αλλά...
πουλάω φορτιστές για εκείνη.
Μαλακία μεν, αλλά δεν είναι ηρωίνη, κι ούτε για τον Χέλμαν.
Έτσι έβγαλα λεφτά για κινητό,
για να σου πω την ιστορία.
Πάιπερ;
Εδώ είμαι. Απλώς το επεξεργάζομαι.
Συγγνώμη. Δεν το ήθελα.
Για να πετύχει η σχέση, όμως,
θέλει ειλικρίνεια.
Για να πετύχει η σχέση, πρέπει να βγεις απ' τη φυλακή κάποτε.
Θα μ' εμπιστευόσουν, είπες.
Λες να το έκανα αν είχα άλλη επιλογή;
Ο Χέλμαν μού 'χωσε ηρωίνη στο λαρύγγι. Εννοώ ότι την κατάπια και την έχεσα.
Ξέρεις πόσο επικίνδυνο είναι;
Δεν μπορείς να θυμώσεις.
Άλεξ, είναι πολύ χειρότερο απ' ό,τι φανταζόμουν. Αυτό είναι επίθεση.
Αυτό είναι κακοποίηση, εξαναγκασμός.
Μπορούμε να κάνουμε καταγγελία ή...
Αυτό έκανα και κατέληξα ντίλερ της ΜακΚάλοχ.
Πήξαμε στους τίμιους.
-Κάτι θα μπορούμε να κάνουμε. -Τίποτα.
Δεν μπορείς να με βοηθήσεις. Απλώς έπρεπε να σ' το πω.
Δεν ξέρω τι να πω.
Η δουλειά; Πανάθλια.
Θες να μου πεις;
Ο πατέρας δεν μ' αφήνει να έρθω να σε δω.
Αχ, βρε Μπιλ... Να στείλω κάποιον να τον τουλουμιάσει;
Συγγνώμη που δεν θα μπορέσω να έρθω.
Τουλάχιστον θα μιλάμε τώρα.
Ναι.
Τουλάχιστον έχουμε αυτό.
Δεν έχεις γραφτεί για απολυτήριο.
Το ξέρω. Μούφα το σχολείο!
Τι άλλα προγράμματα έχεις;
Μόνο στο βελονάκι δεν έχεις πάει ακόμη.
Ξεκινάει σε μισή ώρα στη Φλόριντα.
Το θέμα είναι να φύγω από κει!
Όντως, μούφα το σχολείο.
Χάρηκα, κυρία...
Τίφανι.
Δηλαδή, Ντόγκετ.
Περάστε, κα Τίφανι Ντόγκετ,
να πούμε γιατί είναι μούφα το σχολείο.
Τάξη.
Σχολείο.
Γι' αυτό δεν είμαστε εδώ;
Γιατί
είναι τόσο μούφα το σχολείο;
Ο ΔΑΣΚΑΛΟΣ ΕΙΝΑΙ ΒΛΑΚΑΣ
Θα μας πει καμία;
Αν δεν μισούσατε κάτι, θα 'χατε αποφοιτήσει.
Το διάβασμα.
Τα διαγωνίσματα.
Εμένα μ' άρεσε, αλλά οι κοινωνικο-οικονομικές συνθήκες
υποδείκνυαν να το αφήσω για το μεροκάματο.
Χαίρομαι που είσαι μαζί μας.
Οι δάσκαλοι που περνιούνται για καλύτεροι.
Ελπίζω να τ' αλλάξουμε αυτό.
Που λένε για αλλαγές.
Ετοιμόλογη είστε.
Μα δεν μ' αρέσει κι η ανάγνωση,
τα μαθηματικά, η φυσική, η γραφή, τα κομπιουτεράκια, ο ήχος της κιμωλίας,
ούτε κι η μυρωδιά της,
σαν μουλιασμένη πίτσα ανακατεμένη με θλίψη.
Ευχαριστώ. Κάποια άλλη;
Οι δήθεν που τη βλέπουν ωραίες.
Προσωπικά, εμένα μου άρεσε αυτό στο σχολείο, αλλά...
ας συζητήσουμε αυτήν την πρόταση.
Έτσι...
μιλάει ο κόσμος.
ΔΗΘΕΝ ΠΟΥ ΤΗ ΒΛΕΠΟΥΝ ΩΡΑΙΕΣ
Ακούγεται ωραία.
Και μεταφέρει αποτελεσματικά τις σκέψεις του ατόμου.
Για να πάρετε απολυτήριο,
πρέπει να μάθετε άριστα την καθιερωμένη αγγλική.
Τα λευκά Αγγλικά.
Πολλοί λευκοί δεν γνωρίζουν την καθιερωμένη αγγλική,
αλλά εύστοχη παρατήρηση.
Ποια θα μου πει τη σωστή γραμματική εδώ;
"Μαλακισμένες δήθεν που τη βλέπουν ωραίες".
"Μαλακισμένες δήθεν που πιστεύουν πως είναι ωραίες";
Ωραία. "Μαλακισμένες δήθεν που πιστεύουν πως είναι ωραίες". Όμως...
Για το μάθημα ήρθες; Ποτέ δεν είναι αργά.
Μπορώ να σου πω έξω;
"Είναι".
Με έψιλον γιώτα και άλφα γιώτα.
Συγγνώμη γι' αυτό, δεν σε είπα γριά.
Μερικές φορές, το στόμα κι η κούτρα μου δεν συνεργάζονται όπως πρέπει.
Λες κι έχω τραύμα στον εγκέφαλο ή...
Γαμώτο!
Πάμε απ' την αρχή. Καιρό έχω να σε δω.
Ίσως επειδή ήμουν στο Κουτί για καιρό.
Μου 'πες να μην έρχομαι.
Ξέρω ότι μπάζεις λαθραία κινητά.
Θέλω να μου βρεις ένα.
Διάβολε! Κι εγώ που σ' είχα για τίμια.
Θα βρεις ή όχι;
Εννοείται.
Θα σου κάνω και μεγάλο σκόντο.
Τι λες για 500 δολάρια;
Όντως, σαν να 'χεις τραύμα στον εγκέφαλο.
Ή δωρεάν.
Γίνεται κι έτσι.
Θέλω να έχει ίντερνετ. Όχι καμιά μαλακία με πορτάκι.
-Γεια. -Γκλόρια.
Μαμά, να 'σαι καλά.
Κι εσύ να 'σαι καλά.
Ετοιμάστηκαν τα κορίτσια;
Πήρα άδεια αύριο για να πάω να τις πάρω απ' το αεροδρόμιο.
Γκλόρια, δεν ξέρω πώς να σ' το πω, αλλά...
τα κορίτσια δεν θέλουν να έρθουν.
Φοβούνται το αεροπλάνο;
Σίγουρα θα φοβούνται να κάνουν νέες φίλες.
-Είναι μεγάλη αλλαγή. -Όχι...
Δεν είναι μόνο αυτό.
Καλά, δώσε μου τη Σέσι.
Αν μεγάλωσες αρκετά για να τ' αποφασίσεις,
μεγάλωσες αρκετά για να της το πεις εσύ.
Εμπρός;
Σέσι;
Τι έγινε;
Θα ξετρελαθείς εδώ, σ' το υπόσχομαι. Δεν χρειάζεται να φοβάσαι.
Δεν φοβάμαι.
Τότε, τι συμβαίνει;
Ξέρω ότι μου πήρε παραπάνω χρόνο,
αλλά όλα θα πάνε καλά.
Κι ανυπομονώ να γνωρίσετε τον αδελφό σας!
Δεν θα 'ρθουμε, Γκλόρια.
Θα έρθετε, Σέσι.
Δεν αποφασίζεις εσύ. Είμαι η μητέρα σου.
-Από πότε; -Πάντα!
Όλα όσα έχω κάνει εδώ είναι για σας.
Σας άφησα για να σας προσφέρω ευκαιρίες.
-Και τώρα... -Όχι.
Δεν χρειαζόταν να φύγεις. Εσύ το επέλεξες.
Αυτό επιλέγουμε εγώ και η Ελένα.
Δεν ερχόμαστε.
Κλείνουμε, κυρίες. Βγάλαμε άλλη μια μέρα.
Είμαι δύο κουτιά μπροστά.
-Τι είναι αυτό; -Ποιο;
Τα στιλό μου στον κάδο;
Πέταξα όποια δεν έγραφαν.
Τα δοκίμασες πρώτα;
Έτσι ξέρω ότι δεν έγραφαν.
Ό,τι δεν λειτουργεί, το πετάς.
Δεν θα πετάς τα μισά στιλό.
Δεν μπορώ να πετάξω ένα στιλό των 29 σεντ που δεν γράφει;
Έχω κουραστεί πια να μου λένε τι δεν μπορώ να κάνω.
Δεν μπορώ να μιλάω για τη ζωή μου. Δεν μπορώ να πιω.
Δεν μπορώ να πάω σε μπαρ να βλέπω τους άλλους να πίνουν.
Δεν βγαίνω έξω μετά τις έντεκα.
Προφανώς, δεν μπορώ να πλησιάζω μωρά με τα οποία δεν έχω συγγένεια
-ούτε ν' ακούσω μουσική. -Κάνεις σκηνή.
Δεν μπορώ να κάνω σκηνή! Τι μπορώ να κάνω;
Ηρέμησε. Μη θυμώνεις.
Δεν μπορώ να θυμώσω στην Άλεξ, σ' εσένα.
Δεν μπορώ ν' αργήσω τα τσίσα μου, αλλιώς θα με ξανακλείσουν μέσα!
Μην ανησυχείς! Είναι 5:02 μ.μ. Δεν φεύγω ούτε δευτερόλεπτο νωρίτερα.
Και το 'πα, αποτοξίνωση.
Γεια σου, μικρή. Συνήλθες καθόλου;
Μας έλειψες στην κουζίνα χθες.
Ναι.
Ένα πονοκεφαλάκι ήταν. Καλά είμαι. Έλα δω.
Απίστευτο;
Ο μικρός Στέρλινγκ βγαίνει απ' την εντατική.
Αυτό είναι υπέροχο.
Συγχαρητήρια.
Πριν το καταλάβεις, θα γίνει ένας λιγδιάρης έφηβος
κι εσύ θα μπουγαδιάζεις τις κάλτσες του με τα χύσια.
Θα του ανοίξω λογαριασμό στο Instagram, τώρα που βγήκαν τα σωληνάκια.
Τι λεζάντα λες να βάλω σ' αυτή;
"Κάντε νάνι και την κάνω, μωρά!"
"Άντε γεια, γαλακτοπότες. Ραντεβού στα σχόλια".
Και βάζω χάσταγκ πριν;
-Πάντα. -Εντάξει.
Το θες το χάσταγκ.
Μπορεί να εκπλαγείτε, αλλά είχα πολύ θυμό μέσα μου.
Και μετά, είχα μια επιθανάτια εμπειρία. Μπεθ.
Είτε πνευματική είτε από ανθρώπινο χέρι,
μ' έκανε να καταλάβω πως αρρωστημένα πράγματα ίσως οδηγούν σε ωραία παιχνίδια,
όπου δεν σκοτώνεται κανείς, αν προσπαθείς να είσαι καλός.
Σ' ευχαριστούμε.
Χαίρομαι που είμαι εδώ.
Κι όχι μόνο για τον έξτρα προαυλισμό.
Δηλαδή...
δεν ξέρω αν θα με βοηθήσει σε κάτι αυτό το σεμινάριο,
αλλά στο φυλλάδιο έγραφε
"Πάρε ό,τι θέλεις κι άσε τα υπόλοιπα".
Κάτι σαν κλοπή από μαγαζί, αλλά για καλό.
Πιστεύω πως θα προσφέρει κάτι
σε όποια είναι πρόθυμη να έρθει εδώ.
Παρακαλώ.
Με τη σειρά τώρα, θα διαβάσουμε απ' το επόμενο κεφάλαιο.
Και θα ξεκινήσω εγώ.
"Τι είναι το έγκλημα;
Δημιουργούμε κανόνες συμπεριφοράς,
ώστε να ζούμε ειρηνικά με τους άλλους.
Ενίοτε, όμως, οι ζωές μας κοντράρουν τους κανόνες.
Μοιάζουν αυθαίρετοι και περιοριστικοί.
Ενίοτε, καταλήγει να συγκρούεται
η εσωτερική συναισθηματική πραγματικότητα με αυτό που απαιτεί η κοινωνία από μας.
Φερόμαστε με τρόπους που βλάπτουν εμάς, τους άλλους ή τα υπάρχοντά τους.
Το έγκλημα είναι ένα κρίσιμο σημείο.
Ενίοτε, είμαστε από τη μια πλευρά του, ως θύματα.
Άλλοτε, απ' την άλλη, ως παραβάτες.
Δικαιοσύνη θα πει να διορθώσουμε εκείνο το ρήγμα.
Ενίοτε, όμως, τα μέσα επανόρθωσης δεν είναι σαφή
και η δικαιοσύνη μοιάζει αδύνατη".
"Η πολιτεία οφείλει να προστατεύει τους πολίτες,
ενώ κι η ίδια αποτελείται από πολίτες...
ΕΛΕΥΘΕΡΙΑ ΣΤΟΥΣ ΜΕΤΑΝΑΣΤΕΣ
ικανούς για λάθη και προκατειλημμένους.
Ενίοτε, λοιπόν, το σύστημα προστασίας μας αποτυγχάνει.
Ενίοτε, το μεγαλύτερο σύστημα της μοίρας ή των συνθηκών
μας φέρνει σε δύσκολη θέση".
ΕΛΕΝΑ ΜΕΝΤΟΖΑ
"Παίρνουμε δύσκολες αποφάσεις που δεν κατανοούν οι άλλοι.
Μερικές φορές, εμείς οι ίδιοι
δεν καταλαβαίνουμε γιατί κάποιος έκανε κάτι
ή γιατί πληρώνουμε εμείς για τις πράξεις του.
Συχνά, δεν μπορούμε να διαχειριστούμε το χάος της ζωής".
ΑΝΑΖΗΤΗΣΗ ΝΕΟΓΕΝΝΗΤΟ ΜΑΥΡΑ ΜΑΛΛΙΑ ΧΑΡΙΤΩΜΕΝΟ
"Συχνά, είναι αδύνατο να προετοιμαστούμε για τα πλήγματά της.
Αν αιωνίως, όμως, αποφεύγουμε όσα δυσκολευόμαστε να αντιμετωπίσουμε,
προσδιορίζουμε εαυτούς με αυτό που θέλουμε να αποφύγουμε".
ΝΕΑ ΑΝΑΡΤΗΣΗ - πρώτη ημέρα ελευθερίας! #σπίτιμουσπιτάκιμου #τοπιοχαριτωμένομωρό
"Κανείς δεν φεύγει από αυτήν τη ζωή χωρίς να βιώσει πόνο ή αδικία.
Και κάποιοι αντιμετωπίζουν πολύ περισσότερες δυσκολίες.
Ίσως βρεθούμε σε αδιέξοδο.
Ίσως νιώσουμε απελπισμένοι, ότι δεν νοιάζεται κανένας.
Πώς αποκαθιστούμε τη δικαιοσύνη σ' έναν κόσμο βαθύτατα άδικο;
Τι κάνουμε όταν φτάνουμε σε σημείο να μην ξέρουμε τι να κάνουμε;
Δεν υπάρχει εύκολη απάντηση.
Η απάντηση δεν είναι η τιμωρία. Η απάντηση δεν είναι να τα παρατήσουμε.
Πρέπει να βρούμε τις δικές μας απαντήσεις,
κι ας νιώθουμε πως είναι πάνω απ' τις δυνάμεις μας.
Όμως, αρκεί πρώτα να προσπαθήσουμε".